Maɛmar, yuɣi-tt Muḥ u Sliman, iɣelb-itt s 11 iseggasen, yella yettruḥu ar Fransa. Tesɛa snat tulas, Dahbiya d Ḥuriya, d sin warrac, Aɛli d Sliman. Argaz-is, yella d win yesɛan aṭas n yedrimen, ɣur-s lqahwa d risṭura, yettceyɛ-d yarna yettas-d yall anebdu, ḥala di lggira-nni yeqqim 7 n iseggasen ur d-yusi ara. Deg useggas n 1974 yusa-d deg unebdu mi tezweǧ yellisen Dahbiya, yeqqim aggur. Ass-mi yuɣal ar Fransa yufa nɣan yiwen wargaz di lqahwa-nnines, syen akin sizin-as, kssen-as meṛṛa ayen yesɛa, yuɣal ur yesɛi wayra, ur d yettceyiɛ wayra ur d yettas, ixarweḍ di lɛeql-is yeqqim acḥal d aseggas ur d-yusi. Yuɣal i kreh-itt, i ɛawed fellas zwaǧ dinna di Fransa akud yiwet n trumit. Ass-mi id-yusa ar tmurt deg unebdu, deg useggas n 1983, yebɣa a tt-inaɣ, yezga d ugguren. Saɛdiya, tuɣal teɛac di lḥif d lemḥani, texedm ɣef arraw-is ayen yellan, ama d azemmur ama d talaɣt ama d tabḥirt, tṛeba-ten-d s lḥif d ameqran deg useggas n 1991 argaz-is Muḥ u Sliman yeweḍ laɛfu Rebbi dinna di Fransa, iwin-t-id meḍlent dagi di tmurt, deg useggas n 1995. Saɛdiya tuɣal tettaɣ cewiya n lantrit n